Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 16/13/2202	Galanta, 30.5.2013
EEČ : 2-17-170-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec XXXXX, nar. 26. 08. 1993, ktorý bol rozsudkom Okresného súdu v Galante vedeným pod číslom konania XXXXX zo dňa 23. 11. 1995 zverený do výchovy a opatery matky XXXXX, nar. XXXXX, trvale bytom XXXXX, zanedbal svoju zákonnú povinnosť prispievať na výživu svojho syna napriek tomu, že mu táto povinnosť vyplýva zo zákona o rodine, pričom rozsah vyživovacej povinnosti mu bol upravený rozsudkom Okresného súdu v Galante pod číslom konania XXXXX zo dňa 18. júla 2006, ktorý nadobudol právoplatnosť dňa 17. 08. 2006 a ktorý ho zaviazal prispievať na výživu syna sumou 2000,- Sk (66,4 Eur) mesačne počnúc dňom 01. 02. 2006, pričom výživné je splatné vždy do 15-ho dňa toho ktorého mesiaca vopred k rukám matky dieťaťa, avšak si svoju vyživovaciu povinnosť v mieste trvalého bydliska a všade tam, kde sa zdržiaval riadne neplnil v mesiacoch jún, október, november a december 2012, čím mu vznikol dlh na výživnom spolu za štyri mesiace vo výške 265,56,- Eur, ktorý poškodenej dodatočne uhradil dňa 11. 01. 2013 poštovým peňažným poukazom vo výške 266,- Eur, avšak vyživovaciu povinnosť si ďalej riadne neplnil od mesiaca január až doposiaľ, čím mu vznikol dlh na výživnom vo výške 332,- Eur.

lebo zanikla trestnosť činu

Odôvodnenie:
Poverený príslušník Obvodného oddelenia PZŠoporňa uznesením č. XXXXX zo dňa 2. januára 2013 začal podľa § 199 ods. 1 Trestného poriadku trestné stíhanie a zároveň podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 Trestného zákona, ktorého sa mal obvinený dopustiť na tom skutkovom základe, ako je uvedené vo výrokovej časti tohto uznesenia.

	Dôkazmi zadováženými v priebehu prípravného konania bolo preukázané spáchanie skutku, a to jednak priznaním sa samotného obvineného, výpoveďou matky maloletého dieťaťa XXXXX, ako aj listinnými dôkazmi.

	Z podaného trestného oznámenia zo dňa 03.12.2012, ako aj z výsluchu oznamovateľky XXXXX v procesnom postavení svedka - poškodenej vyplýva, že obvinený si neplnil svoju vyživovaciu povinnosť na svojho maloletého syna R.Š. v mesiacoch jún, október, november 2012 až doposiaľ, hoci bol k plneniu svojej vyživovacej povinnosti zaviazaný rozsudkom Okresného súdu Galanta č. k. XXXXX zo dňa 18. júla 2006 s právoplatnosťou zo dňa 17. augusta 2006 a to mesačne sumou 2000,- Sk vždy do 15. dňa toho ktorého mesiaca vopred k rukám matky. Celková suma zaostalého výživného za uvedené obdobie je teda 332,- Eur. Matka maloletého dieťaťa zároveň uviedla, že obvinený sa o svojho syna nezaujíma, nenavštevuje ho, ani inak sa o neho nestará, dieťa však núdzou netrpí.

Obvinený XXXXX vo svojej výpovedi uviedol, že si je vedomý svojej vyživovacej povinnosti a vie, že má zaostalosť na výživnom voči svojmu synovi. Ako dôvod neplnenia vyživovacej povinnosti uviedol, že z dôvodu straty zamestnania sa dostal do finančnej tiesne, ako aj z dôvodu, že platí výživné aj na iné svoje deti, avšak svoju vyživovaciu povinnosť vo forme zaostalého výživného je ochotný čo najskôr splatiť. Zároveň obvinený pri svojom výsluchu predložil potvrdenie o zaplatení zaostalého výživného za mesiace jún, október, november a december 2012 o výške 266,- Eur.

Po skončení skráteného vyšetrovania, vzhľadom na postoj obvineného XXXXX, bol na deň 24.05.2013 vytýčený termín dohody o vine a treste na Okresnej prokuratúre v Galante. Na predmetné konanie sa dostavil obvinený XXXXX, ktorý predložil poštové poukážky o zaplatení dlhovaného výživného za mesiace január, február, marec, apríl a máj 2013 o výške 322,- € (dňa 25.04.2013 uhradil sumu vo výške 50,- € a dňa 24.05.2013 vo výške 282,- €), čím bolo zaplatenie dlhovaného výživného za celé obdobie neplnenia si vyživovacej povinnosti zo strany obvineného vydokladované. 

Podľa § 215 ods. 1 písm. h) Trestnéhoporiadku prokurátor zastaví trestné stíhanie, akzanikla trestnosť činu.

Podľa § 86 písm. a) Trestnéhozákona trestnosť trestného činu zaniká aj vtedy, ak ide o trestný činzanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Z uvedených skutočností teda vyplýva, že obvinený svojím konaním splnil podmienky uvedené v ustanovení § 86 písm. a) Trestného zákona o účinnej ľútosti pri trestnom čine zanedbania povinnej výživy podľa § 207 Trestného zákona.

	Z vyššie uvedených dôvodov som preto rozhodla tak, ako je to uvedené vo výrokovej často tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hajnalka Lelkesová
prokurátorka